laion/Wikipedia-Exotic huggingface dataset:
Mer de Noms

Mer de Noms (מצרפתית: ים של שמות) הוא אלבום הבכורה של להקת הרוק האלטרנטיבי א פרפקט סירקל. האלבום יצא לאור ב-23 במאי בשנת 2000. האלבום זכה להצלחה מסחררת ומכר 188,000 עותקים בשבוע הראשון להשקתו. רוב השירים באלבום הוקדשו לאנשים שונים שהסולן מיינארד ג'יימס קינן הכיר. האלבום מכיל שירים כמו "Judith" (יהודית), "Thomas" (תומאס), ועוד. את הסמלים על העטיפה ניתן לתרגם ל-"La Cascade des Prénoms", "המפל של השמות הפרטיים" בצרפתית. האלבום זכה להצלחה מסחררת ולביקורות חיוביות מאוד. אתר Allmusic העניק לאלבום ארבעה מתוך חמישה הכוכבי האפשריים, בטענה: "פרפקט סירקל היא אחת מהלהקות שנזקקנו להם אבל אף אחד לא שם לב לזה עד שהן הופיעו". מגזין Entertainment Weekly העניק לאלבום את הציון A-, ציון גבוה מאוד. בניגוד לרוב לרוב הביקורות, מגזין Rolling Stone העניק לאלבום רק שניים וחצי כוכבים מתוך חמש. Judith (מאנגלית: יהודית) הוא סינגל של להקת "א פרפקט סירקל". הסינגל פורסם במקור בשנת 2000 באלבום הבכורה של הלהקה, "Mer de Noms". סולן הלהקה מיינארד ג'יימס קינן הסביר בדיסק Amotion שהשיר הוא על אימו, יהודית מרי קינן, שחוותה התקף והפכה מרותקת לכיסא גלגלים לשארית חייה, אך המשיכה להאמין בנצרות. א פרפקט סירקל מיינארד ג'יימס קינן - שירה בילי הוורדל - גיטרה, קלידים, פסנתר, גיטרה בס, קולות רקע, הפקה, מיקסינג ג'וש פריס - תופים טרוי ואן ליואן - גיטרה בשירים 7 ו-10 פז לנצ'נטין - כינור בשירים 3, 6, 9, גיטרה בס בשיר 7, קולות רקע מוזיקאים נוספים טים אלקסנדר - תופים בשיר 1 לוציאן לנצ'טין - ויולה בשיר 6 קלי שאפר - שירה בשיר 9 מידע על האלבום Mer de Noms באתר MusicBrainz מידע על האלבום Mer de Noms באתר AllMusic האלבום Mer de Noms באתר Discogs האלבום Mer de Noms באתר ספוטיפיי האלבום Mer de Noms באתר יוטיוב ביקורת על האלבום באתר Allmusic ביקורת על האלבום באתר Entertainment Weekly ביקורת על האלבום באתר Rolling Stone קטע מהדיסק Amotion שמסביר את הסינגל ביוטיוב
Drones

Drones הוא אלבום האולפן השביעי של להקת הרוק האלטרנטיבי מיוז. האלבום יצא לאור ב-5 ביוני 2015 דרך חברות התקליטים הליום 3 והאחים וורנר. באוקטובר 2014 מיוז החלה להקליט את האלבום באולפן שבטורונטו, האלבום הופק על ידי מפיקה של AC/DC, רוברט ג'ון "מאט" לאנג. ההקלטה הראשונה הסתיימה ב-19 באוקטובר, מיוז חזרו לאולפנים בנובמבר 2014. מידע על האלבום Drones באתר MusicBrainz מידע על האלבום Drones באתר AllMusic האלבום Drones באתר Discogs האלבום Drones באתר ספוטיפיי האלבום Drones באתר דיזר האלבום Drones באתר אפל מיוזיק האלבום Drones באתר טיידל האלבום Drones באתר יוטיוב עמי פרידמן, החדש של מיוז: מלחמה רבה על לא דבר, באתר ynet, 14 ביוני 2015
רצח והתאבדות

רצח והתאבדות (ידוע גם בתור רצח-התאבדות או התאבדות-רצח) הוא מעשה שבו אדם הורג אדם אחד אחר או יותר, לפני או באותו הזמן שהוא הורג את עצמו. השילוב של רצח והתאבדות יכול לבוא לידי ביטוי בדרכים שונות. בין הדרכים הבולטות יותר: רצח הכרוך בהתאבדות, כמו פיגוע התאבדות, נהיגה ברכב מגשר כשברכב יש נוסעים או התאבדות של טייס המרסק במכוון כלי טיס ועליו נוסעים. התאבדות לאחר רצח על מנת לחמוק מעונש. התאבדות לאחר רצח כאמצעי להענשה עצמית מתוך רגשות אשמה. התאבדות משותפת שבה האחד הורג את השני בהסכמה ולאחר מכן הורג את עצמו, כחלק מברית התאבדות. רצח לפני התאבדות מתוך כוונה למנוע כאב וסבל עתידי של אחרים, כמו הורים ההורגים את ילדיהם ואז הורגים את עצמם. רצח ולאחריו התאבדות של אדם מעורער בנפשו. רצח על מנת למנוע מאדם לגרום פגיעה באחרים, ולאחריו התאבדות. רצח כדי לקבל גזר דין מוות בכוונה. רבים ממעשי רצח המוני הסתיימו בהתאבדות, כמו הטבח בסטריפ של לאס וגאס, הטבח בתיכון קולומביין, הטבח בבית הספר היסודי סנדי הוק והטבח בווירג'יניה טק. חלק ממעשי ההתאבדות מונעים בידי כתות דתיות, מעשים אלה מערבים לעיתים רצח של חברי הכת, כגון ההתאבדות ההמונית בג'ונסטאון, של כת מקדש העם. לפי הפסיכיאטר קארל מנינגר, רצח והתאבדות הם מעשים מתחלפים - התאבדות לפעמים מניעה רצח, ולהפך. במחקר שהשווה בין רצח-התאבדות לרצח בלבד בקרב זוגות, טען מילטון רוזנבאום (1990) במסקנות המחקר כי אוכלוסיית מבצעי הרצח-התאבדות בקרב זוגות שונה מאוכלוסיית מבצעי הרצח בלבד בקרב זוגות. בעוד שמבצעי הרצח-התאבדות נמצאו לעיתים קרובות בדיכאון (75%) וברובם המכריע היו גברים (95%), מי שביצעו רצח ללא התאבדות לא סבלו מדיכאון, ומחציתם היו נשים. אף על פי שאין מערכת מעקב לאומית למקרים מסוג רצח והתאבדות בארצות הברית, מחקרים רפואיים על התופעה מעריכים כי מקרי רצח-התאבדות מובילים לכ-1,000 עד 1,500 מקרי מוות כל שנה שנה בארצות הברית, כאשר לרוב המעשה מתרחש בין בני זוג. הרוב המכריע של הרוצחים המתאבדים הם גברים, אשר לעיתים קרובות רוצחים את בת הזוג שלהם. דיכאון, בעיות זוגיות ו/או כלכליות ובעיות אחרות הם בדרך כלל המניעים לרצח. בדנמרק של המאה ה-18, אנשים אובדניים היו לפעמים מבצעים רצח כדי לקבל עונש מוות. הם האמינו שרצח ואחריו חזרה בתשובה יאפשר להם לשים קץ לחייהם תוך הימנעות מקללות. Karl Menninger quotes, www.saidwhat.co.uk American Roulette: Murder-Suicide in the United States ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
חוסיין עאמר

חוסיין (עמיר) עאמר (בערבית: حسين عامر; ‏29 ביוני 1965 - 4 במרץ 1996) היה סגן-אלוף בצה"ל, מפקד גדוד 12 "ברק" של חטיבת גולני. נהרג בדרום לבנון, כתוצאה מפיצוץ מטען צד. נולד לאשתיאק ועלי בכפר הדרוזי ג'וליס שבגליל המערבי, לאב שוטר ולאם עקרת בית. בן שלישי במשפחה בת שמונה ילדים. בילדותו סייע למשפחתו בעבודה חקלאית. למד בבית-הספר היסודי בכפרו, והמשיך בחטיבת הביניים ובבית הספר התיכון המקיף "אחווה" שבירכא, בו סיים לימודיו בהצטיינות במגמה ההומנית. במקביל ללימודיו, היה פעיל נלהב בתנועת "הצופים", ובכיתה ט' היה למנהל אזור הצפון במגזר הדרוזי במסגרת תנועת הצופים הדרוזים, תפקיד בו כיהן עד סוף לימודיו התיכוניים. היה מדריך נוער בגדנ"ע, פעל בתחום החינוך במתנ"ס ובבית הנוער והיה הקפטן של קבוצת הכדורגל לנוער. רבים מבני משפחת עאמר מתנדבים לשירות ביחידות קרביות וגם חוסיין בחר, עם גיוסו לצה"ל בנובמבר 1983, להתנדב לשירות כלוחם בחטיבת גולני. הוא החל את שירותו בגדוד 51 ומשם יצא לקורס קצינים. בסיום הקורס חזר לגדוד כמפקד מחלקה. הוא המשיך בתפקידי הפיקוד והיה למפקד פלוגה ולסגן מפקד הגדוד. סיים קורס פו"ם (פיקוד ומטה), וזכה לקבל תעודת הערכה ממפקד בית-הספר. עם סיום לימודיו שב לחטיבת גולני ושימש כקצין אג"ם. ב-1995 מונה למפקד גדוד 12 בדרגת סגן-אלוף, והיה המג"ד הדרוזי הראשון בחטיבת גולני. ב-4 במרץ 1996 בשעות הערב ירתה חוליית מחבלים מבין בתי כפר חולא הלבנוני על חיילים מפלוגת המסלול של גדוד 12 ליד השער שבגדר הגבול בין מוצב צבעוני ללבנון. חיילי הפלוגה המסייעת שבפיקוד יואב מרדכי יצאו למרדף אחרי המחבלים אל תוך שטח לבנון כשהמג"ד, חוסיין מצטרף אליהם יחד עם חוליית הפיקוד שלו וגשש. במהלך המרדף עצרו הקצינים והגששים להתייעצות ליד עמוד חשמל. מחבל שהסתתר לא רחוק מהם הפעיל מטען צד שהיה תלוי על העמוד וכתוצאה מפיצוץ המטען נהרגו חוסיין עאמר, קצין השיתוף הארטילרי הגזרתי סגן אורי הלמן, ושני הגששים: רב-סמל מתקדם פואז מוחמד, וסמל ראשון ג'ומעה מחמוד. שמונה חיילים אחרים נפצעו, ארבעה מהם קשה, ובהם גם מפקד הפלוגה, יואב מרדכי וגשש נוסף. עאמר הותיר אחריו הורים, שבעה אחים ואחיות, וארוסה. נקבר בחלקה הצבאית בבית העלמין בכפרו. הונצח, בין השאר, באנדרטת "מצפה חוסיין", בכביש יפתח–מנרה, כשלושה וחצי קילומטרים דרומית למנרה, סמוך למקום בו נהרג. המצפה הוקם ברחבת בטון המוצלת בפרגולה, תחומה בחומת בטון ובה מגרעות לצפייה בנוף ולעבר הגבול. ברחבה מדרגות המהוות ספסלים, להתכנסות במעין אמפיתיאטרון. לצד הרחבה שלט עץ במסגרת ברזל ובו סמלי היחידה, פרטיו של עאמר, תיאור נסיבות התקרית, והמשפט: "מפקד, חבר, אוהב הארץ". אחיו סלמאן עאמר היה מפקד גדוד וראש מועצת ג'וליס. חוסיין (עמיר) עאמר, יד לבנים הדרוזים קורות החיים של חוסיין עאמר, באתר "יזכור" של משרד הביטחון
הקיסר הקטן

הקיסר הקטן (באנגלית: Little Caesar) הוא סרט פשע של האחים וורנר משנת 1931. הסרט מספר את סיפורו של פרחח שעולה בדרגות הפשע המאורגן ומגיע לראש סולם הדרגות. הפושעים הקטנים סיזר אנריקו "ריקו" בנדלו (אדוארד ג'י רובינסון) וחברו ג'ו מאסארה (דאגלס פיירבנקס הבן) עוברים לשיקגו כדי לחפש את עושרם. ריקו מצטרף לכנופיה של סאם ואטורי (סטנלי פילדס), בעוד ג'ו רוצה להיות רקדן. אולגה (גלנדה פארל) הופכת לשותפת הריקודים שלו ולחברתו. ג'ו מנסה להתרחק מהכנופיה ופעולותיה, אבל ריקו מאלץ אותו להשתתף בשוד של המועדון בו הוא עובד. על אף ההוראות של מנהיג העולם התחתון "ביג בוי" (סידני בלקמר) להימנע משפיכות דמים, ריקו יורה למוות בנציב הפשע אלוין מקלור בזמן השוד, כאשר ג'ו הוא עד. ריקו מאשים את סאם בהיותו רך מדי ומשתלט על הכנופיה. מנהיג הכנופיה היריבה "ארני הקטן" סטורץ' (מארוסי בלק) מנסה לגרום למותו של ריקו, אך נכשל. ריקו ופמלייתו מאלצים את ארני לעבור לדטרויט. לבסוף ריקו מקבל שליטה על כל הפשע המאורגן בצפון שיקגו. ריקו מתחיל לדאוג שג'ו יודע עליו יותר מדי. הוא מפציר בו לשכוח את אולגה ולחזור לחיי הפשע. ריקו מאיים להרוג את ג'ו ואולגה אם לא יעשו כדבריו, אבל ג'ו מסרב. אולגה מתקשרת לשוטר פלרטי (תומאס ג'קסון) ומספרת שג'ו מוכן לדבר, רגע לפני שריקו ושכיר החרב שלו אוטרו מגיעים. ריקו מופתע לגלות שהוא לא מצליח להרוג את ג'ו, וכשאוטרו מנסה לעשות זאת בעצמו ריקו פורק אותו מנשקו, אבל לא לפני שג'ו נפצע. למשמע הירייה, פלרטי (השוטר) ושוטר נוסף רודפים אחרי אוטרו והורגים אותו. פלרטי משתמש במידע שאולגה נתנה לו ומשמיד את ארגון הפשע של ריקו. לבד ונואש, ריקו מתחבא באכסניה. הוא מתרגז כאשר הוא מגלה שפלרטי כינה אותו פחדן בעיתונים, ובטיפשות רבה מתקשר למשטרה להודיע שהוא מגיע לחסל את פלרטי. מקור השיחה מאותר ופלרטי מגיע ויורה בריקו למוות. אדוארד ג'י רובינסון – סיזר אנריקו "ריקו" בנדלו דאגלס פיירבנקס – ג'ו מאסארה גלנדה פארל – אולגה סידני בלקמר – "ביג בוי" סטנלי פילדס – סאם ואטורי מארוסי בלק – "ארני הקטן" סטורץ' תומאס ג'קסון – השוטר פלרטי מדיה וקבצים בנושא הקיסר הקטן בוויקישיתוף "הקיסר הקטן", במסד הנתונים הקולנועיים IMDb (באנגלית) "הקיסר הקטן", באתר נטפליקס "הקיסר הקטן", באתר AllMovie (באנגלית) "הקיסר הקטן", באתר Rotten Tomatoes (באנגלית) "הקיסר הקטן", באתר אידיבי "הקיסר הקטן", במסד הנתונים הקולנועיים KinoPoisk (ברוסית) הקיסר הקטן, באתר אנציקלופדיה בריטניקה (באנגלית) "הקיסר הקטן" בקטלוג המכון האמריקאי לסרטים "הקיסר הקטן" במאגר הסרטים TCM
Infamy and the Breed

Infamy and the Breed הוא אלבום הבכורה של להקת הדת' מטאל המלודי השוודית זונריה. האלבום יצא לאור ב-3 בספטמבר 2007. מידע על האלבום Infamy and the Breed באתר MusicBrainz ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
חאווייר פרננדס

חאווייר פרננדס לופס (בספרדית: Javier Fernández López; נולד ב-15 באפריל 1991 במדריד) הוא מחליק אמנותי על קרח ספרדי, בעל מדליית ארד אולימפית (פיונגצ'אנג 2018), פעמיים ברציפות אלוף עולם (שאנגחאי 2015 ובוסטון 2016), פעמיים ברציפות זוכה מדליית ארד מאליפות עולם (לונדון 2013 וסאיטאמה 2014), 7 פעמים ברציפות אלוף אירופה (2013–2019) ו-8 פעמים אלוף ספרד בהחלקה אמנותית על קרח ליחידים. פרננדס זכה לכבוד לשאת את דגל ספרד בטקס הפתיחה של אולימפיאדת סוצ'י (2014). פרננדס נולד במדריד. הוא החל להתאמן בהחלקה על הקרח בגיל 6. מאמצע שנת 2011 החל פרננדס להתאמן בהדרכתו של בריאן אורסר מקנדה. באולימפיאדת ונקובר (2010) סיים פרננדס במקום 14 בתחרות לגברים בהחלקה אמנותית על הקרח. באליפות אירופה בהחלקה אמנותית על הקרח שנערכה בזאגרב קרואטיה בינואר 2013 זכה פרננדס במדליית ארד בתחרות לגברים בתוצאה של 274.87 נקודות. חודשיים לאחר מכן, באליפות העולם בהחלקה אמנותית על קרח שנערכה בלונדון אונטריו קנדה במרץ הוא זכה במדליית ארד בתחרות לגברים בתוצאה של 249.06 נקודות, אחרי פטריק צ'ן מקנדה (267.78 נקודות) ודניס טן מקזחסטן (266.48 נקודות). באולימפיאדת סוצ'י (2014) זכה פרננדס לשאת את דגל ספרד בטקס הפתיחה. במשחקים עצמם הוא סיים במקום רביעי בתחרות לגברים בהחלקה אמנותית על הקרח. באליפות העולם בהחלקה אמנותית על הקרח שנערכה בסאיטאמה שביפן במרץ 2014 זכה פרננדס במדליית ארד בתחרות לגברים בתוצאה של-275.93 נקודות, אחרי יוזורו האניו (282.59 נקודות), וטאצוקי מצ'ידה מיפן (282.26 נקודות). באליפות העולם בהחלקה אמנותית על הקרח שנערכה בשאנגחאי סין במרץ 2015 זכה פרננדס במדליית זהב בתחרות לגברים בתוצאה של 273.90 נקודות, לפני יוזורו האניו (271.80 נקודות) ודניס טן (267.72 נקודות). באליפות העולם בהחלקה אמנותית על הקרח שנערכה בבוסטון ארצות הברית באפריל 2016 זכה פרננדס במדליית זהב בתחרות לגברים בתוצאה של 314.93 נקודות (תרגיל קצר: 98.52 נק' ותרגיל חופשי: 216.41 נק', התוצאה הטובה ביותר שלו) התוצאה הטובה ביותר שלו, לפני יוזורו האניו (295.17 נקודות) וג'ין בויאנג מסין (270.99 נקודות) ובכך הגן על תוארו. באולימפיאדת פיונגצ'אנג (2018) זכה במדליית ארד בתחרות ליחידים בתוצאה של 305.24 נק', אחרי יוזורו האניו (317.85 נק') שהגן על תוארו והפך למחליק הראשון שזכה בשתי מדליות זהב אולימפיות ברציפות מזה 66 שנה ושומה אונו (306.90 נק'), שניהם מיפן. מדיה וקבצים בנושא חאווייר פרננדס בוויקישיתוף אתר האינטרנט הרשמי של חאווייר פרננדס חאווייר פרננדס, ברשת החברתית פייסבוק חאווייר פרננדס, ברשת החברתית אקס (טוויטר) חאווייר פרננדס, ברשת החברתית אינסטגרם חאווייר פרננדס, באתר הוועד האולימפי הבין-לאומי חאווייר פרננדס, באתר olympedia.org חאווייר פרננדס - ISU
גביע דייוויס 2003

גביע דייוויס 2003 הייתה התחרות ה-92 במניין מאז ייסוד התחרות. לתחרות נרשמו 135 נבחרות. התחרות נערכה בחסות חברת BNP פריבה. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון. נבחרת רוסיה שהייתה מחזיקת הגביע הודחה בסיבוב השני. המשחק על התואר התקיים בין נבחרת אוסטרליה לבין נבחרת ספרד במלבורן. הוא הסתיים עם התוצאה 1:3 לטובת אוסטרליה. בכך הם זכו בגביע בפעם ה-28. בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים: צ'כיה, הולנד, רומניה וארצות הברית נותרו בבית העליון אוסטריה, בלארוס, קנדה ומרוקו עלו לבית העליון בלגיה, ברזיל, גרמניה ובריטניה ירדו לבתים האזוריים בתחרות שנת 2003, נבחרת ישראל שיחקה בבית אירופה-1. במשחקה הראשון היא שובצה נגד נבחרת בלארוס. לאחר הפסד זה, נבחרת ישראל שיחקה נגד נבחרת זימבבואה. בעקבות הניצחון נבחרת ישראל נותרה בבית אירופה-1 גם למשחקי 2004. מדיה וקבצים בנושא גביע דייוויס 2003 בוויקישיתוף אתר התחרות
Sacred Reich

סייקרד רייך (באנגלית: Sacred Reich, תרגום מילולי: רייך קדוש) היא להקת ת'ראש מטאל שנוסדה בשנת 1985 באריזונה שבארצות הברית. הלהקה התפרקה רשמית בשנת 2000, על אף שהפסיקה להקליט כבר ארבע שנים קודם לכן. המתופף דייב מקליין הצטרף ללהקה מאשין הד בשנת 1995. הגיטריסט ווילי ארנט הקים את הלהקה דה יומן קונדישן ביולי של שנת 2000, יחד עם סולן להקת סיינט מאדנס לשעבר. בשנת 2007 הלהקה התאחדה כדי להופיע באירופה מספר פעמים, אך בסיסט וסולן הלהקה פיל רינד הבהיר כי אין כוונה להקליט אלבום חדש. הרכב סופי פיל רינד - שירה, גיטרה בס גרג הול - תופים ויילי ארנט - גיטרה ג'ייסון רייני - גיטרה חברים לשעבר דן קלי - שירה ג'ף מרטינק - גיטרה דייב מקליין - תופים (1987) Ignorance (1988) The American Way (1993) Independent (1996) Heal (2019) Awakening (1988) Surf Nicaragua (1991) A Question (1997) Still Ignorant מדיה וקבצים בנושא Sacred Reich בוויקישיתוף אתר האינטרנט הרשמי של Sacred Reich (באנגלית) Sacred Reich, ברשת החברתית פייסבוק Sacred Reich, ברשת החברתית אקס (טוויטר) Sacred Reich, ברשת החברתית אינסטגרם Sacred Reich, סרטונים בערוץ היוטיוב Sacred Reich, באתר אפל מיוזיק (באנגלית) Sacred Reich, באתר ספוטיפיי Sacred Reich, באתר Last.fm (באנגלית) Sacred Reich, באתר AllMusic (באנגלית) Sacred Reich, באתר MusicBrainz (באנגלית) Sacred Reich, להקה באתר Encyclopedia Metallum (באנגלית) Sacred Reich, באתר דיזר Sacred Reich, באתר Discogs (באנגלית) Sacred Reich, באתר Songkick (באנגלית) Sacred Reich, באתר SecondHandSongs Sacred Reich, באתר בנדקמפ Sacred Reich, באתר בילבורד (באנגלית) Sacred Reich, באתר טיידל (באנגלית) Sacred Reich, באתר אמזון מיוזיק ריאיון עם הסולן פיל רינד
Ignorance

Ignorance (מאנגלית: בערות) הוא אלבום הבכורה של להקת הת'ראש מטאל האמריקאית סייקרד רייך, שיצא לאור באוקטובר של שנת 1987. באוגוסט 2014, מגזין Revolver הכניס את האלבום לרשימת "14 אלבומי הת'ראש מטאל שאתם צריכים לקנות". כל השירים נכתוב והולחנו על ידי פיל רינד, למעט כאשר מצוין אחרת. סייקרד רייך פיל רינד - שירה, גיטרה בס ויילי ארנט - גיטרה ג'ייסון רייני - גיטרה גרג הול - תופים צוות נוסף ביל מטויר - הפקה, הנדסה מוזיקלית בריאן סלאגל - מפיק בפועל פול סטולר - עטיפת אלבום מידע על האלבום Ignorance באתר MusicBrainz 14 אלבומים שאתם צריכים לקנות - Revolver ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Surf Nicaragua

Surf Nicaragua (מאנגלית: לגלוש בניקרגואה) הוא מיני אלבום של להקת הת'ראש מטאל האמריקאית סייקרד רייך. האלבום יצא לאור באוקטובר בשנת 1988. האלבום מכיל גרסת כיסוי לשיר "War Pigs" של להקת Black Sabbath. להקת ההבי מטאל סולפליי ביצעה גרסת כיסוי לשיר One Nation באלבום 3. כל השירים נכתבו והולחנו על ידי פיל רינד, למעט כאשר מצוין אחרת. סאקרד רייך פיל רינד - שירה, גיטרה בס ויילי ארנט - גיטרה ג'ייסון רייני - גיטרה גרג הול - תופים מידע על האלבום Surf Nicaragua באתר MusicBrainz האלבום Surf Nicaragua באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
לילי קרונברגר

לילי קרונברגר (בהונגרית: Kronberger Lily;‏ 12 בנובמבר 1890 – 21 במאי 1974) הייתה מחליקה אמנותית על קרח הונגרייה-יהודייה, 4 פעמים ברציפות אלופת עולם (1908–1911) בהחלקה אמנותית על קרח ליחידות. קרונברגר הייתה לאלופת העולם הראשונה של הונגריה. קרונברגר נולדה בבודפשט. באליפות העולם בהחלקה על הקרח שנערכה בדאבוס שווייץ בשנת 1906, שבה נערכו לראשונה תחרויות בנפרד לנשים זכתה קרונברגר במדליית ארד בתחרות לנשים, אחרי מאדג' סיירס מבריטניה וג'ני הרץ מאוסטריה. שנה לאחר מכן, באליפות העולם שנערכה בווינה אוסטריה היא זכתה שוב במדליית ארד אחרי סיירס והרץ. באליפות העולם בהחלקה על הקרח שנערכה בטרופאו צ'כיה בשנת 1908 זכתה קרונברגר במדליית זהב לפני אלזה רנדשמידט מגרמניה, המתחרה היחידה שלה. שנה לאחר מכן, היא התחרתה לבדה והוכתרה לאלופת העולם. בשנת 1910 היא זכתה שוב במדליית זהב לאחר שניצחה שוב את רנדשמידט. באליפות העולם שנערכה בווינה בשנת 1911 היא זכתה במדליית זהב, לפני אופיקה וון מרי הורבט מהונגריה ולודוביקה ג'קובסון מגרמניה. בהצעתו של זולטאן קודאי, היא הייתה המחליקה הראשונה בהיסטוריה שהופיעה בתחרות החופשית עם מוזיקה. באותן השנים (1908 - 1910) זכתה קרונברגר 3 פעמים ברציפות באליפות הונגריה בהחלקה אמנותית על הקרח. בשנת 1997 זכתה קרונברגר להיכלל בהיכל התהילה העולמי בהחלקה אמנותית על הקרח. מדיה וקבצים בנושא לילי קרונברגר בוויקישיתוף לילי קרונברגר, באתר International Jewish Sports Hall of Fame (באנגלית) בין השנים 1900 - 1922, גברים ונשים התחרו ביחד, באליפות הונגריה בהחלקה אמנותית על הקרח.
יעקב יוסף הכהן טראב מסלתון

רבי יעקב ב"ר יוסף הכהן טראב-מסלתון (תרי"א, 1851, דמשק - ליל כ"ב בטבת תרפ"ג, 9 בינואר 1923, ביירות) היה החכם באשי של ביירות ואב בית הדין שלה. נולד בדמשק שבסוריה לרב יוסף הכהן טראב. למד בבית מדרשו של רבי חיים ויטאל בעיר. נשא לאישה את רוזא. לאחר מלחמת העולם הראשונה, כשביירות עברה משלטון עות'מאני למנדט צרפתי, התקשה הרב מסלתון להתאים את עצמו לייצוג הקהילה היהודית מול השלטון החדש. בעקבות זאת ביקשה הקהילה כי יתפטר.[דרוש מקור] את מקומו ירשו[דרושה הבהרה] הרב נסים יהודה דנון והרב שלמה טאג'ר. נפטר בביירות ביום כ"ב בטבת ה'תרפ"ג (1923). ספר דבר טוב - ספר דרשות שנשא הרב בענייני התשובה, שבת זכור, שבת הגדול, בר מצווה, תפילין, דרשות לכבוד אביו ואמו והספדים. כל דרשה בספר זה מתחילה באותיות שם הוי"ה. לספר זה ביקש המחבר שלא יכתבו הספדים את טעמו הוא מנמק בהקדמת ספרו: "כי דרך הרבנים המסכימים ומעריבים להגדיל בתואר המחבר ומעלתו. ואני חוששני מחטאת פן יהיה לי לתקלה להכביד עונשי עלי אחרי מותי לכן מנעתי את עצמי והדן אותי לכף זכות מה' תהיה משכורתו. אורך ימים ושנות חיים ותבא עליו ברכת טוב". ספר בית יעקב (ב' כרכים) ספר שארית יעקב (ב' כרכים) - דרושים וחידושים על הרמב"ם, שהדפיסו צאצאיו לאחר פטירתו. שמואל נח גוטליב, אהלי שם, פינסק, תרע"ב. עמ' 526, באתר היברובוקס חכם יעקב הכהן (מסלטון) טראב, באתר החכם היומי יעקב יוסף הכהן טראב מסלתון, באתר "החכם היומי" גיורא פוזיילוב, גדולי רבני סוריה והלבנון, ספרית המורה הדתי: תולדות ישראל, ירושלים: משרד החינוך, 1995. עמ' 157.
סומרס

סומרס (ברוסית: Соммерс, בפינית: Someri, בשוודית: Sommarö) הוא אי לא מיושב השייך לרוסיה. הוא ממוקם בחלק המזרחי של המפרץ הפיני, במרחק של כ-18 ק"מ מחופי פינלנד. אורכו של האי הוא 950 מטר, רוחבו - 450 מטר. על האי ישנו מגדלור. האי היה שייך לשוודיה עד לשנת 1721, אז הועבר לשליטת האימפריה הרוסית בהתאם לחוזה נישטאד. הצאר פיוטר הגדול העניק את האי במתנה לליצן החצר שלו יאן ד'אקוסטה. האי נשאר נטוש במשך כמאה שנה, עד שבשנת 1808 נבנה על האי מגדלור. בסוף המאה ה-19 שודרג המגדלור, הותקן בו צופר להתרעה לספינות. כמו כן נבנה בית מעץ, בו התגורר מפעיל המגדלור עם משפחתו. בפרוץ מלחמת העולם הראשונה החל הצבא הרוסי בבניית מוצבים על האי. בניית המוצבים הופסקה ב-1917, לאחר מהפכת אוקטובר, כאשר החיילים הרוסים נטשו את האי. בתחילת 1918 השתלט על האי כוח מהצבא הפיני. בשנת 1920 הוסדרה השליטה הפינית באי במסגרת חוזה טרטו. הפינים השלימו את בניית המוצבים ותחזקו את המגדלור על האי. עם פרוץ מלחמת החורף פוצצו הפינים את המגדלור שעל האי ופינו את כוחותיהם מהאי. ב-1 בדצמבר 1939 הנחית הצי הסובייטי כוחות על האי, אשר כבשו אותו ללא קרב. בתום המלחמה, במסגרת חוזה השלום שנחתם במוסקבה, הועבר האי באופן רשמי לשליטת ברית המועצות. הסובייטים הקימו מחדש את המגדלור (שפוצץ על ידי הפינים) ומיקמו על האי חיל מצב קטן. ב-2 בדצמבר 1941 פונו כוחות הצבא האדום מהאי בהתאם להחלטת הפיקוד הצבאי של חזית לנינגרד. החיילים שהתפנו מהאי הצטרפות למגיני העיר לנינגרד. ב-19 בינואר 1942 הנחיתו הפינים כוחות על האי והשתלטו עליו. הם הציבו על האי חיל מצב שכלל כ-100 חיילים עם 5 תותחי שדה ו7 תותחי נ"מ. בקיץ 1942, החליט הפיקוד הסובייטי לכבוש את האי מחדש ותכנן מבצע נחיתה על האי. המבצע יצא לפועל ב-8 ביולי 1942 ונכשל כישלון חרוץ. הסובייטים אומנם הצליחו להנחית כוחות על האי ולהשתלט על אחד המוצבים, אבל הפינים, בסיוע ספינות הצי הגרמני, הצליחו להדוף את המתקפה הסובייטית. בסופו של דבר כמעט כל החיילים הסובייטים שנחתו על האי נהרגו או נפלו בשבי. רק 23 חיילים פצועים (מתוך כ-250 חיילים שהונחתו) הצליחו להתפנות על גבי ספינות טורפדו שהתקרבו לאי. הפינים החזיקו באי עד לספטמבר 1944, כאשר פינלנד חתמה על הסכם שביתת נשק עם ברית המועצות. לאחר חתימת ההסכם עזב הצבא הפיני את האי והצבא האדום השתלט עליו שוב. בתקופת ברית המועצות החזיק הצי הסובייטי על האי בסיס קטן ובו תחנת מכ"ם. לאחר התפרקות ברית המועצות פונה הבסיס. האי במהלך מלחמת העולם השנייה סורסארי Anttila, Risto: Lavansaari Seiskari Tytärsaari Haapasaari 1918. KR-kirjat OY, 2006. ISBN 951-9387-60-9. Laurell, Seppo: Suomen majakat. Kustannusosakeyhtiö Nemo/Merenkulkulaitos, 1999. ISBN 952-5180-21-2. מדיה וקבצים בנושא סומרס בוויקישיתוף תיאור הקרב על האי (באנגלית) (הקישור אינו פעיל, 13 ביולי 2019)
אנגלמן

אנגלמן הוא שם משפחה ממקור גרמני. האם התכוונתם ל... אישים ששמם אנגלמן: אליעזר רפאל מלאכי (אנגלמן) – היסטוריון, מבקר וביבליוגרף ישראלי-אמריקאי גאורג אנגלמן – רופא ובוטנאי אמריקני ממוצא גרמני הארי אנגלמן (אנ') – רופא ילדים בריטי יהושע אנגלמן – רב, מוזיקאי, מורה ופסיכותרפיסט ישראלי ליאור אנגלמן – רב וסופר ישראלי מתניהו אנגלמן – מבקר המדינה פאול אנגלמן – אדריכל יהודי וינאי אחר: תסמונת אַנגלמן – תסמונת נוירו-גנטית (קרויה ע"ש הארי אנגלמן) אשוחית אנגלמן – עץ מחטני ירוק-עד, אחד מעשרות המינים של סוג אשוחית הגדל במערב אמריקה הצפונית (קרוי ע"ש גאורג אנגלמן)